ગૂગલના સીઈઓ સુંદર પિચાઈ, માઇક્રોસોફ્ટના સીઇઓ સત્ય નાડેલા કે સેમસંગના સિનિયર વાઇસ પ્રેસિડેન્ટ પ્રણવ મિસ્ત્રી જેવાં ભારતીય નામ અત્યારે ટેક્નોલોજીની દુનિયામાં ટોચ પર છે અને એમના ઉપરાંત બીજા અનેક ભારતીયો, ભલે આપણા માટે અજાણ્યા છે પરંતુ ગ્લોબલ ટેક કંપનીઝમાં પ્રથમ હરોળમાં છે. એ સૌ ભારતની કોલેજ અને ટેક્નોલોજી ઇન્સ્ટિટ્યૂટ્સમાં જ ભણીને આજના સ્થાને પહોંચ્યા છે, એટલે આપણી શિક્ષણ વ્યવસ્થાને ઊતરતી આંકવાની વાત નથી.